stanford-oval/wikipedia huggingface dataset:
איסלץ' (כדורגל)

איסלץ' (בבלארוסית: Iслач) הוא מועדון כדורגל בלארוסי, המייצג את מחוז המשנה מינסק שבמחוז מינסק. מתמודד בליגת העל בבלארוס והוא המועדון הבלארוסי הראשון שסיים במקום השלישי גביע האזורים.
היסטוריה

מועדון איסלץ' הוקם באפריל 2007 בכפר נובוסלי במחוז מינסק. הרכב השחקנים הראשוני כלל תלמידים מבית הספר נובוסלסקאיה והמכללה החקלאית וכלכלית נובופולסקי, וכן צעירים מקומיים. שם הקבוצה נלקח משם הנהר הזורם באזור מינסק.
בשנת 2009 המשיכה הקבוצה להשתתף באליפות אזור מינסק, אך כבר בחסות הכפר ז'דנוביצ'י. המגרש הבייתי של הקבוצה היה מגרש כדורגל בכפר טראסובו.
בשנת 2011, מועדון הכדורגל איסלץ' נרשם כמועדון ספורט והתמודד באליפות האזורית ובהמשך קיבל את הזכות להשתתף בסיבוב המוקדמות של גביע האזורים בשנת 2012.
בשנת 2012 הקבוצה לראשונה השתתפה בליגה השנייה ובעונת הבכורה שלה עלתה למקום השלישי, שאיפשר לה להעפיל לליגה הראשונה. כמו כן בחודש אוגוסט 2012, בסיבוב המוקדם של גביע האזורים, בפעם הראשונה בתולדות הכדורגל הבלארוסי הצליחה קבוצת איסלץ' להעפיל לסיבוב הגמר.
בשנת 2013 הקבוצה שיחקה מול קבוצות מספרד, בולגריה ורוסיה וסיימה במקום השלישי .
בשנת 2014 המועדון סיים במקום השביע בליגה הראשונה, והגיע גם לשמינית גמר גביע בלארוס בעונת 2014/15, שם הפסידה לגרניט בדו-קרב פנדלים .
בשנת 2015 הקבוצה סיימה במקום הראשון בליגה הראשונה, ובכך קיבלה את ההזדמנות לשחק בליגת העל בשנת 2016  . במהלך עונת 2015, הקבוצה שיחקה 30 משחקים באליפות, מהם 20 ניצחונות, 9 שוויונות והפסידה פעם אחת בלבד. בגביע בלארוס העפילה לשלב שמינית הגמר, שם הפסידה ל"בלשינה".
בשנת 2016 היא סיימה במקום השביעי (מתוך 16). ביוני היא ניצחה את דינמו מינסק (3: 1), באוקטובר היא גברה על טורפדו-בלאז (3: 2) בגביע בלארוס והעפילה לשמיניץ גמר, שם הפסידה לבאטה (2: 4). באמצע העונה פרצה שערורייה סביב משחק שנטען שהיה מכור (איסלץ' 2–4 דינמו ברסט). הקבוצה לא סולקה לליגה השנייה, אולם נשללו ממנה 7 נקודות  בתחילת העונה החדשה (2017).
במרץ 2017 הוקמה חטיבה נפרדת של בית הספר לילדים ונוער. בשנת 2017, המועדון סיים את העונה במקום 11. בגביע העפיל לראשונה לשלב רבע הגמר.
בעונת 2019 המועדון סיים לראשונה במקום החמישי כשבמחצית השנייה של העונה שיחק בשורותיה שחקן הכדורגל הבלארוסי המעוטר ביותר אלכסנדר חלב.
באביב 2019 גברה על באטה בשלב רבע גמר גביע בלארוס ולראשונה העפילה לחצי הגמר. במאי 2021, העפילה עד לגמר הגביע אך הפסידה לבאטה בוריסוב.
הישגים לפי עונה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| עונה | ליגה | # | משחקים | ניצחונות | שוויונות | הפסדים | יחס שערים | ניקוד | גביע |
| --- | --- | --- | --- | --- | --- | --- | --- | --- | --- |
| 2010 |  |  |  |  |  |  |  |  | 32 האחרונות |
2011: 
| 2012 | הליגה השנייה | 3 | 36 | 21 | 7 | 8 | 61-30 | 70 | 16 האחרונות |
| 2013 | הליגה הראשונה | 9 | 30 | 11 | 8 | 11 | 39-37 | 41 | 32 האחרונות |
| 2014 | הליגה הראשונה | 7 | 30 | 11 | 12 | 7 | 39-35 | 45 | שמינית גמר |
| 2015 | הליגה הראשונה | 1 | 30 | 20 | 9 | 1 | 76-24 | 69 | שמינית גמר |
| 2016 | ליגת העל | 7 | 30 | 11 | 8 | 11 | 33-39 | 41 | שמינית גמר |
| 2017 | ליגת העל | 11 | 30 | 10 | 4 | 16 | 27-46 | 27 | רבע גמר |
| 2018 | ליגת העל | 10 | 30 | 8 | 9 | 13 | 20-37 | 33 | חצי גמר |
| 2019 | ליגת העל | 5 | 30 | 13 | 8 | 9 | 42-36 | 47 | רבע גמר |
סמל הקבוצה

הסמל שהמועדון משתמש בו כיום נוצר בשנת 2010. הוא מורכב מגוונים שונים של אפורועל בסיסו פני זאב עם חיוך. זאת משום שהזאב מייצג חוסר פחד, התמדה ואומץ, הוא סמל למוסר גבוה, צדק ושאיפה. בכל קרב הזאב נלחם לניצחון. זאב הוא חיה חכמה, ערמומית, אמיצה הראויה לכבוד. הוא יכול להיות נדיב, ידידותי ונאמן, כשחיוך הזאב הוא סמל לנחישות, כוח, חופש ועצמאות, נאמנות לאינטרסים של האדם ורצון להגן עליהם. הזאב קשור ליער. המועדון נוצר במחוז מינסק, שכמעט שליש משטחו הוא יער.
אצטדיון הקבוצה

בליגה הראשונה, האצטדיון הביתי היה האצטדיון האולימפי.
בעונת 2016, אירחה את משחקי הבית באצטדיון העירוני של מלדזייצ'נה. האצטדיון נטול תאורה והדשא הוא דשא טבע. יש לוח תוצאות אלקטרוני. שני יציעים עם תכולה כוללת של 4,800.
מאז עונת 2017, המועדון מקיים משחקי בית במינסק באצטדיון מינסק.
תארים

זכייה (1): 2015
הערות שוליים

↑  "Кубок регионов УЕФА. «Ислочь» заняла третье место на турнире". Tribuna.com (ברוסית). נבדק ב-2018-02-22.
↑  "Кубок Беларуси. 1/8 финала. "Ислочь" уступила "Граниту" - Новости : Football.By : Белорусский и мировой футбол" (ברוסית). www.football.by. נבדק ב-2018-02-22.
↑  "Футбольный клуб "Ислочь" вышел в высшую лигу чемпионата Беларуси" (ברוסית). Новости Беларуси | euroradio.fm. נבדק ב-2018-02-22.
↑  "Кубок Беларуси. 1/8 финала. БАТЭ обыграл «Ислочь», «Городея» в серии пенальти уступила «Динамо» и другие результаты". Tribuna.com (ברוסית). נבדק ב-2018-02-22.
↑  "Милиция выявила договорной матч в высшей лиге чемпионата Беларуси" (ברוסית). נבדק ב-2018-08-06.
↑  "Чемпионат Беларуси. "Ислочь" лишится 7 очков на старте следующего сезона, "Луч" — 10, "Ошмяны" — 5". Прессбол. נבדק ב-2018-08-06.
↑  "На базе «Ислочи» создана ДЮСШ". Tribuna.com (ברוסית). נבדק ב-2018-02-22.
↑  "«Для клуба это большое достижение». Как «Ислочь» вышла в 1/4 Кубка Беларуси". Tribuna.com (ברוסית). נבדק ב-2018-02-22.
↑  ФК «Ислочь»  🐺 (2019-12-01). "Финишировали на пятом месте в чемпионате. Это лучший результат в истории нашего клуба!pic.twitter.com/te7ALX3fGb" (ברוסית). @fcisloch. נבדק ב-2020-01-21.
↑  "Александр Глеб перешел в «Ислочь»" (ברוסית). ФК Ислочь. נבדק ב-2020-01-21.
↑  "Официальный сайт футбольного клуба «Ислочь» | Ислочь будет играть в Молодечно". fcisloch.by. אורכב מ-המקור ב-2016-09-24. נבדק ב-2016-09-24.
אורלי פורטל

| --- | --- |
אין תמונה חופשית
 לידה:  12 ביוני 1969 (בת 55) קריית שמונה, ישראל 
 מקום לימודים:  האקדמיה למוסיקה ולמחול בירושלים, אוניברסיטת בר-אילן 
 www.orlyportal.co.il
 
אורלי פורטל (נולדה ב-12 ביוני 1969) היא כוריאוגרפית, רקדנית, זמרת ומוזיקאית ישראלית. יוצרת עצמאית. חברה בעמותת הכוריאוגרפים משנת 2009.
ביוגרפיה

פורטל נולדה וגדלה בקריית שמונה. הוריה, דוד ומרסל, עלו ממרוקו ומהם ספגה את האהבה למוזיקה הערבית ולתרבות המרוקאית. פורטל רקדה מגיל צעיר, בין היתר למדה ורקדה עם מורים מרחבי העולם במחנות קיץ ובחוגים שארגן מתא"ן (מפעל תרבות ואומנות לנוער).
כשהייתה בת 16 החליטה לעזוב את קריית שמונה כדי שתוכל להמשיך ולהתפתח כרקדנית. היא החלה ללמוד במגמת המחול בתיכון של האקדמיה למוסיקה ולמחול על שם רובין בירושלים, שם סיימה את לימודיה ב-1986.
את דרכה המקצועית החלה פורטל כרקדנית וסולנית בלהקת "קול ודממה" (1990–1997), להקה בניהולו של משה אפרתי המשלבת רקדנים שומעים וחירשים. ב-1990 הצטרפה לאנסמבל בת-שבע ובמשך שנתיים רקדה, גם כסולנית, באנסמבל ובלהקת בת-שבע. במסגרות אלה הופיעה בארץ ובעולם. באותן שנים שיתפה פעולה עם כוריאוגרפים נוספים, בהם אריה בורשטיין וגליה פרדקין, ואף יצרה עבודות מחול למוזיקאים תימנה בראואר ואלי מאירי ולאחרים. ב-1997 הופיעה בפסטיבל ישראל עם המוזיקאי עומר פארוק טקבילק ולהקת "בוסתן אברהם" במחול שיצרה.
באותה שנה (1997), בעיצומה של קריירת מחול מכובדת כרקדנית מחול מודרני, פרשה פורטל מהבמה לטובת מסע פנימי. החיפוש אחר זהות ושייכות הוביל אותה לחקור גם את נופי הילדות של הוריה וללמוד מסורות עתיקות של שבטים מקומיים במרוקו. היא נדדה בין תרבויות, חקרה את מסעותיה וכתביה של המיסטיקנית הסופית רביע (ראבעה) אל-עדוויה, למדה את סודותיהם של המסדר הסופי במרוקו, של שבט הגנאווה ושל שבט הברבר הפראי. היא העמיקה במשך השנים בחקר הפולקלור הערבי, והקדישה שנתיים ללימודי מוזיקה ערבית שורשית ושירה ערבית קלאסית באוניברסיטת בר-אילן.
בשנת 2000 יסדה עם שי דיין, מוזיקאי ואומן קול, שחר דור ואילנית תדמור את אנסמבל "אימפרוביזה", קבוצה שהתמקדה בחקר אומנות האלתור ושילבה בהופעותיה מוזיקה חיה ומחול.
כל אותה העת המשיכה פורטל לחקור את תרבות המחול המרוקאית, ובסופו של דבר עדכנה את המורשת העתיקה ויצרה ממנה שפת מחול חדשה ועכשווית שאינה תלויה בדבר מלבד בחוויה הגופנית. השפה הזו העניקה לה חופש מוחלט ואמצעים ליצירת זהות חדשה.
להקת מחול אורלי פורטל

ב-2009 הקימה פורטל את "להקת המחול אורלי פורטל" ויצרה עבורה עבודות מקוריות המחברות בין דיסציפלינת המחול המערבית למסורת הריקוד המזרחית תוך יישום תובנות ממחקריה.
להקת מחול אורלי פורטל > מאפייני הלהקה

יצירותיה של פורטל עוסקות במחקר וידע נרכש של תנועה אנושית אורגנית ובחיבור למחול עתיק ומחול עכשווי. השפה התנועתית שלה שואבת את השראתה ממקורות רב-תרבותיים, המשלבים אלמנטים מהתרבות המרוקאית, הערבית והסופית. הכוריאוגרפיה מקיימת דיאלוג בין מזרח ומערב, נעה על קו התפר שבין התרבויות, מעדכנת מסורות ויוצרת שפה חדשה בעולם המחול המודרני העכשווי. חיבור העולמות ושילובם הייחודי הולידו שפה הרמונית המכבדת את המבנה הפיזי והנפשי של הרקדן.
הלהקה מנתה 15 רקדניות ופעלה בסטודיו "תנע" בעין שמר ובסטודיו "נעה דר" בתל אביב. כל אחת מהרקדניות הגיעה מרקע שונה במחול וכולן עברו הכשרה מעמיקה בשפת המחול הייחודית של פורטל.
להקת מחול אורלי פורטל > יצירות הלהקה

"שלוש יצירות"  (הבכורה התקיימה בפסטיבל מחול כרמיאל ב-13 ביולי 2011). ליצירה שלושה חלקים הנקשרים זה בזה, "לילת חוב" - כוריאוגרפיה לשיר המפורסם של אום כולתום, "גנאוויה" - יצירה בסגנון ברברי מרוקאי, "בין הגלוי לנסתר" - כוריאוגרפיה למוזיקה מקורית פרסית שהולחנה למילותיו של המשורר הסופי ג'לאל א-דין רומי.
"בין עולמות המחול" (הבכורה התקיימה במסגרת פסטיבל "מחולוהט" במרכז סוזן דלל בתל אביב ב-2011). מופע משותף ללהקה יחד עם התזמורת האנדלוסית הים תיכונית אשקלון והסולן אמיר שהסאר.
"רביע" (הבכורה התקיימה במסגרת "מחולוהט" במרכז סוזן דלל 2012). יצירה בהשראת שיריו של המשורר הסופי ג'לאל א-דין רומי והתפיסה של המיסטיקנית הסופית רביעה אל אדוויה (על שמה קרויה היצירה), המתבססת על יצירתו המוזיקלית של המלחין הפרסי חאפז נאזרי. המופע מבטא מחול נשי, המביא אל הבמה את הרוח הסופית – הזרם המיסטי של האסלאם, אך לפי חסידיה ומקורביה, נקרא גם "דת האהבה".
להקת מחול אורלי פורטל > הופעות מרכזיות של הלהקה

ביוני 2014 הועלתה היצירה "רביע" במסגרת הפסטיבל הבינלאומי "BITEI" בקישינב, מולדובה
במאי 2014 הועלתה היצירה "רביע" במסגרת פסטיבל מחול פרינג' בחיפה
בשנת 2013 הועלה מופע בשיתוף פעולה עם התזמורת האנדלוסית הים-תיכונית במסגרת הקונצרט "בין שני עולמות". המופע הועלה 13 פעמים ברחבי ישראל במסגרת עונת המנויים 2013/2014 של התזמורת
באוגוסט 2013 הועלתה היצירה "רביע" במסגרת פסטיבל "מחולוהט" 2013 במרכז סוזן דלל, תל אביב
במאי שנת 2013 ייצגו אורלי פורטל והרקדנית שלומית יוסף את הלהקה לראשונה בחו"ל עם דואט מתוך "רביע", בפסטיבל בינלאומי למחול ותיאטרון Black Box בבולגריה
בדצמבר 2012 הועלתה היצירה "רביע" בפסטיבל חשיפה בינלאומית במרכז סוזן דלל, תל אביב
ביולי 2011 הועלתה היצירה "שלוש יצירות" במסגרת פסטיבל מחול כרמיאל
ביולי 2010 הועלתה היצירה "שלוש יצירות" בהופעת בכורה בפסטיבל "מחולוהט" במרכז סוזן דלל, תל אביב
מאז פירוק הלהקה ב-2018 פורטל עובדת בהרכבים משתנים בכל פרויקט, כך ביצירות "פולחן האביב של פריד אל-אטרש" (מחול שיצרה בברזיל), "ארץ רחוקה", "פקרוני" (עם שלושה רקדנים גברים) ו"בלוק"(עבודת סולו בפסטיבל ישראל 2021).
במשך שלושה עשורים של יצירה עצמאית שיתפה פורטל פעולה עם אומנים מובילים מתחומים שונים, בהם: עומאר פארוק טקבילק, שי דיין, מארק אליהו, אלברט עמר, יאיר דלל, אייל סלע, "בוסתן אברהם", התזמורת האנדלוסית הים-תיכונית אשקלון ורבים אחרים.
הוראה

לצד קריירת הריקוד והכוריאוגרפיה, פורטל מלמדת מחול. היא החלה ללמד בבתי ספר למחול ברחבי הארץ בגיל 18 והכשירה תלמידות במגוון תחומי מחול: מחול מודרני עכשווי, אימפרוביזציה ועוד. בבתי הספר הללו החלו להתפתח ניצני שיטת "פורטל לאגן". בשנת 2017 הקימה את בית הספר למחול "אורלי פורטל" בעין שמר, והוא זכה להכרת מינהל תרבות ואומנות במשרד התרבות והספורט. בבית הספר היא מכשירה רקדניות מקצועיות בשיטה שפיתחה והן מלמדות אותה בארץ ובעולם.
פורטל מתמחה גם באומנות אלתור וקונטקט, אימפרוביזציה ופלדנקרייז. היא מלמדת בבית הספר בעין שמר קורס ייחודי לאימפרוביזציה דרך מחקר אנטומי של הגוף בהשראת שיטת פלדנקרייז ובשילוב שיטת "פורטל לאגן" וניסיונה בתחום המחול העכשווי. בשנת 2022 הצטרפה לסגל ההוראה באקדמיה למוזיקה ולמחול ע"ש רובין בירושלים והיא מלמדת במסלול מיוחד את שיטת "פורטל לאגן" ואת הרפרטואר של "להקת המחול אורלי פורטל".
שיטת "פורטל לאגן"
במסגרת חקר תנועת האגן והגוף שערכה פורטל במסעה בעולם המחול, החל בבלט קלאסי ומחול מודרני עכשווי, דרך ריקודי אגן צפון אפריקאיים (ברברים) בהשראת מסורות עתיקות משבטי הברבר והגנאווה מאזור מדבר הסהרה, וכלה במחול סופי, פרסי, טורקי, מצרי ועוד, היא פיתחה את שיטת "פורטל לאגן". זוהי שיטת תרגול ייחודית המבוססת על תרגול מעמיק ומדיטטיבי של תנועת אגן הירכיים. בעזרת סדרת תרגילים המכוונת את מקומו של האגן ומשקלו ביחס לגוף מתאפשרת תנועתיות ספונטנית ורבת חיוניות. השיטה כוללת טכניקות מורכבות של אגן הירכיים במקצבים צפון אפריקאיים. הקצב הוא אלמנט חשוב בארגון האנרגיה הגלומה באגן ובאיחודם של האינדיבידואל והקהילה. בשיטת "פורטל לאגן" יש יסוד חזק של ריפוי – פצעי הגוף והנשמה מותמרים לשמחה ולתשוקה לחיים. פורטל מלמדת את השיטה בישראל ומחוצה לה, ומכשירה מורות להוראה, למשל קהילה גדולה של נשים מרחבי דרום אמריקה לומדת במקסיקו את שיטת "פורטל לאגן".
פורטל היא גם מוזיקאית, זמרת ואומנית קול. בעבודות המחול שהיא יוצרת היא משלבת קטעים קוליים ושירה בביצועה, בעיקר בערבית. ב-2021, כחלק מהמחול "בלוק" שיצרה לפסטיבל ישראל, הקליטה את שירו של המשורר רוני סומק ״4 עצות לילדה רוקדת״ בתרגום לערבית מרוקאית ("סְטְחִי") ללחן של המוזיקאי אוריין שוקרון. ב-2022 הוציאה עם המוזיקאית LALA Tamar את האלבום BEIJO. ב-2023 הקליטה שיר עם המוזיקאי נטע וינר.
השכלה

1986 סיום לימודי התיכון במגמת מחול באקדמיה למוזיקה ולמחול ע"ש רובין בירושלים.
1996–1998 לימודי מוזיקה ושירה ערבית בבית הספר למוזיקה שורשית, אוניברסיטת בר-אילן.
2008–2011 לימוד והכשרה מקצועית בטיפול בשיטת פלדנקרייז ובהוראת השיטה.
2020 זוכת מלגת מנדל ובוגרת תוכנית מנדל למנהיגות בתרבות יהודית.
פרסים והוקרה

ב-2018 הוענק לפורטל פרס שרת התרבות והספורט לשימור ולטיפוח תרבויות ישראל ע"ש יצחק נבון בתחום המחול.
במרץ 2023 זכתה יצירת המחול של פורטל "פקרוני" בפרס הקהל ב-Belgrade Dance Festival.
יצירות מחול

כוריאוגרפיה וריקוד למופע הפולקלור הבה נגילה של המוזיקאים תימנה בראואר ואלי מאירי (וינה, 1995).
כוריאוגרפיה וריקוד למופע עם עומר פארוק טקבילק ולהקת המחול הארמנית טאלר מאיסטנבול (אתונה, 1996).
כוריאוגרפיה וריקוד במופע עם עומר פארוק טקבילק ולהקתו ולהקת "בוסתן אברהם", פסטיבל ישראל, ירושלים (1997).
מהבטן של אורלי – כוריאוגרפיה וריקוד, עם המוזיקאים נסים דקואר, רמזי בשאראת וחוסאם חאייק. בכורה בפסטיבל עכו לתיאטרון אחר (1996).
בדרך הביתה – מופע אימפרוביזציה משותף עם המוזיקאי שי דיין (ספרד וגרמניה, 2004–2008)
כוריאוגרפיה וריקוד קטעי סולו מחול למוזיקה מקורית של אייל סלע, פסטיבל EtnoSur, (ספרד, 2007).
3 יצירות: "לילַת חוּב", "גנאוויה", "בין הגלוי לנסתר" – כוריאוגרפיה: אורלי פורטל. רקדנים: להקת המחול אורלי פורטל. בכורה בפסטיבל מחולוהט, מרכז סוזן דלל, תל אביב (2010).
בין עולמות – קונצרט-מחול. כוריאוגרפיה: אורלי פורטל. רקדנים: להקת המחול אורלי פורטל עם התזמורת האנדלוסית הים תיכונית אשקלון. בכורה בפסטיבל מחולוהט, מרכז סוזן דלל, תל אביב (2011).
רַבּיעַ – כוריאוגרפיה: אורלי פורטל, רקדנים: להקת המחול אורלי פורטל. בכורה עם ההרכב המקורי בפסטיבל מחולוהט, סוזן דלל, תל אביב (2012), בכורה של היצירה בהרכב חדש, היכל התרבות פרדס חנה (2019).
סוויריה – כוריאוגרפיה: אורלי פורטל, רקדנים: להקת המחול אורלי פורטל. בכורה במחסן 2 ומרכז סוזן דלל, תל אביב (2015).
ממים למים – שחקנית בהצגה על חייו של פאריד אל-אטרש בבימויו של יגאל עזרתי עם התיאטרון הערבי-עברי ביפו. בכורה בפסטיבל מדיטרנה, אשדוד (2017).
פולחן האביב של פאריד אל-אטרש – כוריאוגרפיה: אורלי פורטל, רקדניות: אורלי פורטל, סנונית ברבן, מורן זילברברג, אלכסנדרה שמורק. בכורה בפסטיבל "בין שמיים לארץ", ירושלים (2017).
בייז'ו BEIJO – כוריאוגרפיה: אורלי פורטל. פרויקט המחול ברזיל-ישראל עם רקדני להקת המחול של פורטו אלגרה. בכורה בפורטו אלגרה, ברזיל (2018).
ארץ רחוקה – מסע סיפור במוזיקה ובמחול – מפגש אישי עם היוצרת אורלי פורטל ויצירתה במופע חווייתי המשלב קטעי שירה, מוזיקה, ומחול. בכורה בפסטיבל "בין שמיים לארץ" (2019).
פָקָרוּנִי כוריאוגרפיה: אורלי פורטל, רקדנים: ארתור אסטמן, אנדרסון בראז וארז זוהר. בכורה במופע דיגיטלי בתיאטרון עכו 2020. בכורה חיה במרכז סוזן דלל, תל אביב 2021. זוכה פרס הקהל ב-Belgrade Dance Festival, סרביה.
בלוק – סולו. יצירת מחול, שירה, מוזיקה ווידאו ארט. כוריאוגרפיה וביצוע: אורלי פורטל. בכורה בפסטיבל ישראל, ירושלים (2021).
בלוק בקהילה – העבודה אספלט, כוריאוגרפיה: אורלי פורטל, רקדניות: 50 סטודנטיות למחול מחמישה גופים שונים, פסטיבל נפגשות בכפר שלם (2023). העבודה Darna במסגרת רזידנס באגדיר, מרוקו (2023).
געגועים לפריד – מופע הפתיחה של סדרת תרבות 2022 בתמיכת קרן מנדל ובניהול קרן ירושלים, גרסה מיוחדת ליצירה פולחן האביב של פריד אל-אטרש (2022).
יצירות מוזיקליות

"סְטְחִי", שירו של רוני סומק ״4 עצות לילדה רוקדת״ בתרגום לערבית מרוקאית. לחן: אוריין שוקרון. נכתב עבור המחול "בלוק" בפסטיבל ישראל 2021.
BEIJO – אלבום משותף של אורלי פורטל והמוזיקאית Lala Tamar (2022).
שיר עם נטע וינר (2023).
ראו גם

מחול מזרחי
הערות שוליים

↑  Choreographers » אורלי פורטל
↑  היוצרת אורלי פורטל: חיפשתי בתוכי את מרוקו, באתר glz.co.il
↑  מתוך אתר הלהקה
↑  מחולוהט 2011 אירועי הפסטיבל
↑  מחולוהט 2012 אירועי הפסטיבל
↑  היצירה "רביע" בתוכניית הפסטיבל
↑  היצירה "רביע" באתר הפסטיבל
↑  דף הפסטיבל באתר אתו"ס
↑  התזמורת האנדלוסית הים תיכונית - לוח קונצרטים 2013/2014
↑  לוח מופעים "מחולוהט" 2013
↑  לוח הופעות הפסטיבל
↑  חשיפה בינלאומית 2012 אתר סוזן דלל
↑  להקת פורטל בפסטיבל מחול כרמיאל מאתר "דוגרינט" חברה, סביבה ותרבות בגליל
↑  "מחולוהט" 2010 באתר "במה"
↑  אורלי פורטל - נגד הזרם Against The Current, באתר omny.fm
↑   רן בראון, יש יצירות שמצליחות לחדור מבעד למסך כאילו היו מופע חי. זו למשל, באתר הארץ, 20 בינואר 2021
↑  אמש במחול, באתר מגפון
↑  "פקרוני" (Fakarouni) / כוריאוגרפיה: אורלי פורטל/ רקדנים: אנדרסון בראז, ארתור אסטמן, ארז זוהר, אורלי פורטל/ מוזיקה "פקרוני", מילים ולחן – מוחמד עבד אל-ואהבב, ביצוע – אום כולתום/ עיצוב תאורה: נדב ברנע/ עיצוב תלבושות: רוסלו שמריה/ הפקה מקורית במסגרת רזידנסי סוזן דלל 2019-20/ מרכז סוזן דלל 26.9.2021, באתר יומני מחול, ‏2021-08-28
↑  בלוק - יצירת מחול, שירה, מוזיקה ווידאו ארט | אורלי פורטל, באתר www.orlyportal.co.il
↑  ענת זכריה, ״פולחן האביב של פריד אל - אטרש״ מאת אורלי פורטל, באתר הַמְבַכֶּרֶת ענת זכריה | Anat Zecharia, ‏2019-11-13
↑  BEIJO, 2022-04-13, נבדק ב-2023-11-14

תמונה מתוך היצירה 'רביע' בביצוע להקת מחול אורלי פורטל
אלברובלו

אלברובלו (באיטלקית: Alberobello) היא עיירה בנפת בארי שבמחוז פוליה, איטליה. אוכלוסיית העיירה מונה כ-11,000 תושבים, והיא מפורסמת בשל מבני הטרולי (Trulli, יחיד Trullo) הייחודיים שבה. מבני הטרולי באלברובלו הם חלק מאתר מורשת עולמית שהוכרז על ידי אונסק"ו ב-1996.
היסטוריה

ההשערה היא כי היישוב הנוכחי הוקם באמצע המאה ה-14, כאשר האזור הבלתי מיושב הוענק לרוזן הראשון מקונברסנו על ידי רוברטו ד'אנז'ו, הנסיך מטאראנטו, בתמורה לשירותו במסעות הצלב. הרוזן ויורשיו יישבו את האזור באמצעות העברת אנשים מהפיפים שלהם, ומתן היתר לבנות בתי מגורים פרטיים הידועים כקאזאלה. אולם, לפי מחקרים שנערכו במקום ייתכן וכבר בשנת 1000 היו יישובים מסביב לנהר התת-קרקעי הזורם בעיירה, שהתמזגו בהדרגה לשני האזורים המרכיבים את העיירה כפי שהיא כיום - מונטי ואז'ה פיקולה.
לפי המסורת התושבים החדשים אולצו לבנות את בתיהם מאבנים שאינן מחוברות באמצעות מלט, כך שניתן יהיה לפרקם בקלות. לסגנון בנייה זה היו שתי סיבות: ניתן לפרק במהירות את בתיהם של בעלי בתים מרדניים, ובתקופה מאוחרת יותר נעשה שימוש בשיטה זו על מנת למנוע הטלת מס על המתיישבים החדשים, כך שלאחר עזיבת גובי המס ניתן יהיה לבנות את הבית מחדש במהירות. ידוע כי פעילות זו התרחשה ב-1644 על מנת להתמודד עם הגובים של מלך נאפולי.
באמצע המאה ה-16 כבר היו באזור מונטי כארבעים טרולי, אך רק ב-1620 העיירה החלה להתרחב כאשר הרוזן באותה תקופה, ג'יאן ג'ירולמו גוארצ'יו, הורה לבנות מאפייה, טחנה ופונדק. בשלהי המאה ה-18 אוכלוסיית העיירה מנתה כ-3,500 תושבים, וב-1797 הסתיים השלטון הפאודלי בעיירה לאחר שתושביה הצליחו להשיג מפרננדו הראשון מעמד של עיירה מלכותית. שמה של העיירה החדשה נגזר מהשם הלטיני הימי-ביניימי של האזור - silva arboris belli. החל מתקופה זו חל פיחות בקצב בניית הטרולי.
תיאור

אלברובלו היא היישוב היחיד בעמק איטריה שבו יש ריכוז משמעותי של טרולי. הטרולי נבנו מגושי אבן גיר שנלקחו משדות סמוכים לעיירה ומאגני ניקוז למים. הטרולי נבנו בדיוק מעל תצורת הסלע הטבעית בבנייה יבשה. (ללא שימוש במלט) החדרים נבנו באמצעות קירות אבן גיר דו-שכבתיים עם ליבת חצץ, ובכל קיר יש חלונות. גובה הקירות הוא בין 1.5 ל-1.8 מטר. גגות הבזלת מחוברים ישירות לקירות, והחיבור בין הצורות השונות של הקירות והגג נעשה באמצעות קשת זווית (סקווינץ'). בבתים הגדולים הגג מסתיים בקצה קישוטי. בבתים יש מערכות ניקוז מורכבות המעבירות את מי הגשמים מהגג אל מקווה המים הסמוך לבית. הגישה לגג היא באמצעות מדרגות אבן צרות.
בתוך הטרולי יש מבני עץ שונים, ובטרולי הגדולים יש גם קומה שנייה המורכבת מרצפת עץ, ואליה ניתן להגיע באמצעות גרם מדרגות פנימי. בארובה הצמודה לקיר יש גם תנור אבן ותנור לבישול ואפייה. לחלק מהחדרים הצדדיים יש גג חרוטי נפרד. הגגות לא נצבעים ולעיתים מצטברת עליהם שכבת לכלוך או ירוקת, אך בחלק מהבתים יש עליהם סמלי דת העשויים מסיד. קירות הטרולי חייבים לעבור סיוד תקופתי, כך שהמרווחים בין האבנים הולכים ונסתמים ומראה הבתים הופך לאחיד.
ברובע מונטי יש 1030 טרולי המשתרעים על פני שטח של 60 דונם במורד גבעה. ברובע אז'ה פיקולה יש 590 טרולי, והמראה שלו פחות אחיד בהשוואה למונטי. הרחובות מתכנסים לחצר משק שבה האיכרים דשו את החיטה.
כנסיית אנטוניו הקדוש שוכנת בפסגת ריונה מונטי, והיא בנויה בצורת טרולו גם כן. הכנסייה נבנתה בין 1926 ל-1927 על קרקע שנתרמה על ידי תושבי העיירה. גובה כיפת הכנסייה הוא 21 מטרים, ובראשה נמצא צלב יווני גדול. הכנסייה שופצה ושוקמה לאחרונה בשנת 2004.
כלכלה

כלכלת העיירה מבוססת בעיקר על תיירות. בנוסף, בעיירה מיוצרים מגוון מוצרי יד ובהם סלים מעץ זית, כלי אבן הקשורים לייצור יין ושמן. המאכלים המאפיינים את המטבח המקומי הם שקדים מתוקים, קרטלט ופטולה (מאפה בצק שנאפה בשמן רותח). כמו כן, תושבי העיירה ידועים בשל חפצי אמנות הטקסטיל שהם מייצרים.
הכנסייה
גגות באלברובלו
אלברו ריקו

| --- | --- |

 לידה:  13 באוגוסט 1996 (בן 28) מדריד, ספרד
 שם לידה:  אלברו ריקו לאדרה
 מדינה:  ספרד
 תקופת הפעילות:  מ-2017
 עיסוק:  שחקן
 בן או בת זוג:  אסתר אקספוסיטו (2018–2019) 
 פרופיל ב-IMDb
 
אלברו ריקו לאדרה (בספרדית: Álvaro Rico Ladera; נולד ב-13 באוגוסט 1996) הוא שחקן ספרדי, אשר זכה להצלחה עולמית בזכות השתתפותו בסדרה "אליטה".
ביוגרפיה וקריירה

בשנת 2011 החל את דרכו כשחקן בהפקת התיאטרון, La Celestina. הופעת הבכורה שלו בטלוויזיה הייתה בשנת 2017 בפרק של סדרת הטלוויזיה "מרכז הרפואי". באותה השנה גילם את ניקולאס בסדרת הטלוויזיה "אוסף הקטיפה". בסוף 2017 הוכרז שהוא יהיה אחת מהדמויות הראשיות בסדרת הטלוויזיה "אליטה", שם שיחק לצד מיגל הראן ואסתר אקספוסיטו.
במסגרת השתתפותו ב"אליטה" גילם ריקו את דמותו של לאופולדו "פולו" בנבנט וילאדה, ביסקסואל צעיר, שנמצא במשולש אהבה עם קרלה (אקספוסיטו) וכריסטיאן (הראן). בשנת 2021 הוא התראיין במגזין Vanity Teen וסיפר שהשתתפותו בסדרת הטלוויזיה השפיעה באופן דומיננטי עליו ועל המשך קריירת המשחק שלו.
בשנת 2022 החל לככב בסדרת הדרמה "קדושת המשפחה" בנטפליקס; אודות משפחה שמסתירה סוד מזעזע מתחילה מחדש את חייהם במדריד.
פילמוגרפיה > טלוויזיה

| שנה | סדרה | תפקיד | הערות | מקור |
| --- | --- | --- | --- | --- |
| 2017 | אוסף הקטיפה | ניקולאס |  |  |
| 2018–2020 | אליטה | לאופולדו "פולו" בנבנט וילאדה | תפקיד ראשי (עונות 1–3); 24 פרקים |  |
| 2020 | אל סיד | נוניו |  |  |
| 2021 | La caza. Tramuntana | מיקל טורס בוש |  |  |
| 2021 | אלבה | ג'ייקובו אנטרריוס | תפקיד ראשי; 13 פרקים |  |
| 2022 | קדושת המשפחה | מרקוס | תפקיד ראשי; 8 פרקים |  |
| 2023 | מרקיע שחקים: הסדרה | פרנן | תפקיד ראשי; 7 פרקים |  |
הערות שוליים

1 2  Álvaro Rico, IMDb
↑  Enclm, Los actores de "Élite" estarán en Toledo el 25 de noviembre recogiendo un premio de CiBRA, ENCLM, ‏2018-11-14 (בספרדית)
↑  Por Vilma Degorgue, Álvaro Rico, Polo en 'Élite': "Hice el cásting para el personaje de Guzmán", Diez Minutos, ‏2018-11-12 (ב־European Spanish)
↑  Netflix presenta el reparto de Élite, su segunda serie española, La Vanguardia, ‏2018-01-21 (בספרדית)
↑  Jatniel Villarroel, Álvaro Rico: A Sucker Punch Of Reality Vanity Teen 虚荣青年 Menswear & New Faces Magazine, www.vanityteen.com (באנגלית בריטית)
↑  NOTICIAS MAG, Álvaro rico, de Élite a Alba, la versión española de Fatmagül que desarrolla Antena 3 | España | Series TV | FAMA, Mag., ‏2020-04-28 (בספרדית)
↑  SensaCine.com.mx, 'Élite 3': Álvaro Rico se despide de Polo con emotivo mensaje, SensaCine.com.mx (ב־Mexican Spanish)
↑  Juan Sanguino, Álvaro Rico: “Los ídolos tienen gente protegiéndolos constantemente, pero a cambio deben pagar un precio”, EL PAÍS, ‏2021-01-09 (בספרדית)
↑  Álvaro Rico como Miquel Torres Bosch en 'La caza. Tramuntana' - Fotos en FormulaTV, FormulaTV (בספרדית)
↑  Redacción, Tito Valverde, Álvaro Rico y Pol Hermoso fichan por 'Alba', la nueva apuesta de Antena 3 para su prime time, Vertele, ‏2020-05-16 (בספרדית)
אלעזר בן שמעון

ערך זה עוסק באחד ממנהיגי המרד הגדול. אם התכוונתם לתנא הדור החמישי, ראו .
אלעזר בן שמעון (לערך 1 לספירה עד לערך 70 לספירה), היה מראשי הקנאים בתקופת המרד הגדול. כרבים ממנהיגי המרד הגדול, רוב הידוע על אלעזר בן שמעון לקוח מכתבי יוסף בן מתתיהו, ואין מקורות נוספים המעידים על חייו.